**ЗАКОН**

**О ИЗМЈЕНАМА И ДОПУНАМА ЗАКОНА**

**О ПЕНЗИЈСКОМ РЕЗЕРВНОМ ФОНДУ РЕПУБЛИКЕ СРПСКЕ**

Члан 1.

У Закону о Пензијском резервном фонду Републике Српске („Службени гласник Републике Српске“, бр. 73/08, 50/10, 102/12 и 20/18) у члану 6. у ставу 1. у тачки е) послије ријечи: „Босни и Херцеговини“ додају се запета и ријечи: „државама чланицама ЕУ, ОЕЦД-а и Цефте,“.

Члан 2.

У члану 12. у ставу 2. послије ријечи: „предузећима“ додају се запета и ријечи: „као и заједно са акцијама из портфеља Фонда за реституцију“.

Члан 3.

У члану 13. послије става 3. додаје се нови став 4, који гласи:

„(4) Изузетно од става 1. тачка ђ) овог члана, имовина Резервног фонда може да се улаже и у дужничке хартије од вриједности којима се не тргује на берзи или другом уређеном јавном тржишту у тренутку њиховог стицања ако:

а) услови емисије укључују обавезу да ће емитент поднијети захтјев за уврштење на берзу или друго уређено јавно тржиште, а уврштење ће се извршити најкасније у року од годину дана од дана уписа тих хартија од вриједности у Централни регистар или

б) је надлежни орган емитента донио одлуку о уврштењу емитованих дужничких хартија од вриједности на берзу или друго уређено јавно тржиште, која је објављена на интернет страницама емитента, а уврштење ће се извршити најкасније у року од годину дана од дана уписа тих хартија од вриједности у Централни регистар.“

Члан 4.

У члану 14. у ставу 3. у тачки г) ријечи: „првокласним или квалитетним“ замјењују се ријечима: „одговарајућим квалитетно наплативим“.

У тачки ђ) број: „20“ замјењује се бројем: „35“.

Став 4. мијења се и гласи:

„(4) Надзорни одбор Друштва за управљање доноси акт којим прописује одговарајући квалитетно наплативи колатерал, који може бити прихваћен као обезбјеђење корпоративне дужничке хартије од вриједности емитента, за потребе улагања имовине Резервног фонда у складу са ограничењем из става 3. тачка г) овог члана.“

Члан 5.

Овај закон ступа на снагу осмог дана од дана објављивања у „Службеном гласнику Републике Српске“.

Број: 02/1-021-931/21 ПОТПРЕДСЈЕДНИК

Датум: 25. новембра 2021. године НАРОДНЕ СКУПШТИНЕ

Денис Шулић